Alojz Schronk

Alojz Schronk (* 8. august 1883, Plavecký Mikuláš, Rakúsko-Uhorsko – † 21. marec 1966, Nitra, Česko-Slovensko) bol slovenský skladateľ, kapelník (resp. dirigent), organista, rečník, pedagóg a kultúrny dejateľ.

 Rodina 
 Otec: Štefan Schronk
 Matka: Barbora Ošovská 

 Životopis 
V rokoch 1908 až 1926 pôsobil ako učiteľ na Ľudovej škole vo Vrábľoch, kde založil a viedol miestnu dychovku (1910). V roku 1942 tu založil v Sečovciach dychovku a bol jej prvým kapelníkom, do roku 1964. V rokoch 1951 až 1953 tu bol hudobným pedagógom v hudobnej škole kde vyučoval hru na husliach. 13. septembra 1964 sa presťahoval do Nitry. 

 Pamiatka 
21. marca 2011, pri príležitosti 45. výročia úmrtia, bola na jeho počesť osadená pamätná tabuľa na priečelí Základnej umeleckej školy v Sečovciach. Text v slovenskom jazyku znie: 
„V tejto budove pôsobil a tvoril zakladateľ sečovskej hasičskej dychovej hudby  /1. 2. 1942/ – Alojz Schronk (* 8. 8. 1883 Plavecký Mikuláš † 21. 3. 1966 Nitra) – kapelník, skladateľ, organista, autor piesní pre dychovú hudbu, rečník a organizátor hudobného života v meste, posledný riaditeľ Štátnej ľudovej školy v Sečovciach. Pri príležitosti uplynutia 45 rokov od smrti venujú vďační občania a členovia dychovej hudby Sečovce 21. 3. 2011.“

 Referencie 

 Iné projekty 

 Externé odkazy 
 Záznam o narodení a krste v matrike farnosti Plavecký Mikuláš; záznam číslo 28

Kategória:Slovenskí hudobní skladatelia
Kategória:Slovenskí dirigenti
Kategória:Slovenskí organisti
Kategória:Slovenskí huslisti
Kategória:Slovenskí trubkári
Kategória:Slovenskí pedagógovia
Kategória:Osobnosti zo Sečoviec
Kategória:Osobnosti z Vrábeľ
Kategória:Osobnosti z Plaveckého Mikuláša